На основу члана 52. Закона о локалној самоуправи (''Сл. гласник РС'', бр. 129/07, 83/14- др. закон, 101/16-др.закони 47/18) и члана107. став 2. Статута општине Ћићевац („Сл. лист општине Ћићевац“, бр. 3/19),

Одсек за буџет, финансије и јавне набавке, објављује

ЈАВНИ ПОЗИВ

за учешће у јавној расправи у поступку припреме

Нацрта Одлуке о Другом ребалансу буџету општине Ћићевац за 2020. годину

У складу са чланом 106. Статута општине Ћићевац, ОБАВЕШТАВА СЕ ЈАВНОСТ да је отпочео рад на припреми Нацрта Одлуке о Другом ребалансу буџету општине Ћићевац за 2020. годину.

Одсек за буџет, финансије и јавне набавке објављује:

**ПРОГРАМ ЈАВНЕ РАСПРАВЕ**

**ПРЕДМЕТ ЈАВНЕ РАСПРАВЕ:**

Припрема Нацрта Одлуке о Другом ребалансу буџетаопштине Ћићевац за 2020. годину.

Нацрт Одлуке о Другом ребалансу буџету општине Ћићевац за 2020. годину, након одржане јавне расправе припремиће Одсек за буџет, финансије и јавне набавке Општинске управе општине Ћићевац, као надлежна организациона јединица Општинске управе.

**РОК ЗА СПРОВОЂЕЊЕ ЈАВНЕ РАСПРАВЕ:**

Јавна расправа се спроводи у трајању од 20 дана и то почев од **14.09.2020. године до 05.10.2020. године.**

ПЛАНИРАНЕ АКТИВНОСТИ И ИНФОРМАЦИЈЕ

О НАЧИНУ ДОСТАВЉАЊА ПРЕДЛОГА, СУГЕСТИЈА И КОМЕНТАРА:

Јавна расправа се организује:

* у месним заједницама, организовањем састанака са грађанима и представницима Савета месних заједницама, којима ће присуствовати председник општине, чланови Општинског већа, службеници Одсека за буџет, финансије и јавне набавке и друга заинтересована лица и
* истицањем Позива грађанима за учешће у креирању Нацрта Одлуке о Другом ребалансу буџета општине Ћићевац за 2020. годинуи Анкетног листића на сајту општине Ћићевац (позив и анкетни листић су саставни део овог Јавног позива).

Позивају се грађани, представници органа општине, невладиних организација, удружења грађана, јавних предузећа, установа, месних заједница, стручне и остале јавности да узму учешће у јавној расправи, тако што ће све своје примедбе, предлоге, сугестије и мишљења у поступку Припреме Нацрта Одлуке о Другом ребалансу буџетаопштине Ћићевац за 2020. годину,**у писаном облику**, доставити током трајања јавне расправе на следећу адресу:

 - Општинска управа општине Ћићевац, ул. Карађорђева бр. 106, **са назнаком-** за ОДСЕК ЗА БУЏЕТ, ФИНАНСИЈЕ И ЈАВНЕ НАБАВКЕ или

 - **електронском поштом,** на мејл racunovodstvocicevac@gmail.com

 Овај Јавни позив, Позив грађанима и Анкетни лист, у периоду одржавања јавне расправе, биће објављен на званичној презентацији- сајту општине Ћићевац [www.cicevac.rs](http://www.cicevac.rs/)

 У оквиру јавне расправе биће одржана и **ЈАВНА ТРИБИНА** у великој сали Скупштине општине Ћићевац, **уПОНЕДЕЉАК05. октобра 2020. године са почетком у 12.00 часова**.

 Заинтересована лица могу на јавној трибини и усмено изнети своје предлоге, сугестије и примедбе.

О току јавне расправе сачињава се извештај који садржи све предлоге и сугестије изнете у јавној расправи, као и ставове органа надлежног за припрему предлога акта о поднетим предлозима и сугестијама са образложењем разлога за њихово прихватање, односно неприхватање.

Извештај ће се доставити Општинском већу, ради утврђивања Предлога Одлуке о Другом ребалансу буџета општине Ћићевац за 2020. годину.

Наведени извештај објавиће се на интернет презентацији Општине и на други погодан начин.

ОПШТИНСКА УПРАВА ОПШТИНЕ ЋИЋЕВАЦ

ОДСЕК ЗА БУЏЕТ, ФИНАНСИЈЕ И ЈАВНЕ НАБАВКЕ